
Telecentro valdomi valstybės duomenų centrai ir transliacijų tinklai šeštadienį veikė stabiliai

Rugpjūčio 22 d. šalyje dėl audros įvykus masiniams elektros tiekimo sutrikimams Telecentro valdoma infrastruktūra veikė stabiliai. 

Iš 3 Bendrovės valdomų duomenų centrų (VDC2, VDC3 ir VDC4) tik viename – VDC4 – buvo fiksuotas įtampos kritimas. Šis duomenų centras sklandžiai persijungė į rezervinį maitinimą, be įtakos paslaugų pateikiamumui. 

Eterinės televizijos ir FM radijo siuntimo tinklai didžiąja dalimi taip pat veikė stabiliai. Dėl įtampos šuolių ar elektros tiekimo pertrūkių 15 objektų įvyko trumpalaikiai, iki kelių minučių transliacijų sutrikimai, kol įsijungė autonominis maitinimas ir persikrovė siųstuvai. 12 objektų įvairų laiką buvo maitinami iš generatorių, 2 iš jų – Vištytyje (Vilkaviškio r.) ir Viešintose (Anykščių r.) – neturi elektros tiekimo iki šiol ir yra maitinami iš generatorių.

Ilgesnį laiką šeštadienį (apie 6 val.) TV transliacijos buvo sutrikusios tik Dieveniškių (Šalčininkų r.) apylinkėse, kur Telecentro siųstuvai veikia kito operatoriaus infrastruktūros pagrindu.

Telecentro vadovo Remigijaus Šerio komentaras:
– Šeštadienio audra Telecentro valdomai infrastruktūrai nepadarė juntamo poveikio dėl mūsų objektuose įrengtų autonominio maitinimo sistemų. Jų pagrindinė paskirtis – užtikrinti transliuotojų – pirmiausiai Nacionalinio transliuotojo LRT – kuriamų televizijos ir radijo programų siuntimą iki 72 val. laikotarpiu, kas ir buvo atlikta.


APIE TELECENTRĄ
AB Lietuvos radijo ir televizijos centras (Telecentras) – valstybės valdoma akcinė bendrovė, teikianti televizijos ir radijo programų siuntimo, duomenų perdavimo ir duomenų centrų paslaugas. Bendrovė vykdo jai pavestus valstybės ITT išteklių konsolidavimo bei plėtros projektus, taip pat valdo aukščiausią Lietuvos statinį – Vilniaus televizijos bokštą.

